KISEBB KÖZLEMÉNYEK 245 



Széchényi Zsigmond geóp (S arpente le) lőtt gyűjteménye részére a 

 din nyesi vizeken. A nemes kócsag vajmi ritka vendég a tavon s az 

 utóbbi H3 év során, mióta az ottani madárvilágot figyeltem, csak egyszer 

 találkoztam vele, 1890. ápr. 30-án. 



A tó madáréletét ann^nru jellemző dankasirály és feketenyakú 

 vöcsök fészektelepei ez idén hiányoztak. Az ok közelfekvö: a halászat, 

 tekintettel a rossz élelmezési viszonyokra, a tilalmas időszakban is meg 

 volt engedve kivételesen, ugy hogy a halászság a madarak költésének 

 évadján is keresztül kasul bolyonghatott a nádasokban s kipusztitotta a 

 netán fészkelök tojásait. Egyébként sem voltak a fészkelésre alkalmas 

 viszonyok a tavon, mert a békanyál, mely más években a kisebb tisztá- 

 sokat, ritkás nádasokat, a rigyás és buckás területeket ellepte, merőben 

 kiveszett. Már pedig a sirályok, vöcskök, szárcsák, halászcsérek, szerkök, 

 récék tanyájukat a békanyálnak a nap melegétől megkérgesedő felületén, 

 az ott felhalmozódó avas nádtörmeléken, szemetes helyeken legszívesebben 

 vetik meg. 



Remélhetően a jövő évben a halászati tilalmak ismét érvényesek 

 lesznek s a h'iságokon újból nyugalmat élvezhetnek a vízimadarak, kivált 

 a dankasirályok, melyek hathatósan pusztítják a tókörnyéki szántóföldek 

 kártékony rovar világát s a mezőgazdának szívesen látott munkatársai. 



A késő őszi madárfaunát a velencei tavon vetési ludak és a lilikek 

 rengeteg száma jellemezte. A két ludfaj körülbelül 5 : 1 arányban volt 

 képviselve s esténkint ezernyi ezer húzott a szomszédos vetésekről kivált 

 a dinnyési és agárdi tisztásokra. Chernél István. 



Adalékok az erdei szalonka vonulási viszonyaihoz. 1920-ban 



Nagykanizsa vidékén a tavaszi húzás a következőképpen fOi\i le: 

 III. 1. első húz; III. 2. húz 2 drb ; III. 3. húz 3 drb ; III. 4— 11-ig húz 

 1—3 drb.; III. 12. húz 6 drb.; III. 13. húz 6 drb.; III. 14. húz 7 drb.; 

 III. 15. húz 10 drb.; III. 16. húz 6 drb; III. 17-19. húz 6—6 drb.; 

 III. 20—24. húz 4—4 drb. ; III. 25. húz 9 drb ; III. 26—27. nincs húzás ; 

 III. 28. húz 1 drb. — utolsó. 



Ha a nappali vadászatoknál fölvert szalonkák számát arányba hozom 

 az aznapi húzáson észlelt szalonkák számával, ugy az arány 10 : 4, vagyis 

 100 szalonka közül 40 volt húzáson. Két évtized óta igyekezem erre 

 valamelyes törvényszerűséget találni, de a jelenség rendkívül ingadozó és 

 változó. Lövetett összesen 31 drb erdei szalonka, ebből 8 húzáson. 



Az időjárás száraz volt, szalonkát csakis az égeres laposokon találtunk. 

 Ugyanitt fészkelt is egy pár, mert erdőöröm ezidén fiait találta, magam 

 pedig ugyanabból az erdőrészből VI. 12-én vertem föl egy példányt. 

 A terület tengerszinfeletti magassága 80 méter. Barthos Gyula. 



